Модел Одлуке о лицима задуженим за непосредну примену мера личне заштите, спровођење и контролу спровођења превентивних мера и активности на спречавању појаве и ширења епидемије заразне болести ЦОВИД – 19 у пословном простору послодавца

На основу члана 46а Закона о заштити становништва од заразних болести (’’Сл. гласник РС’’, бр. 15/2016, 68/2020, 136/2020) и члана 4, став 2, тачка 2 Правилника о превентивним мерама за безбедан и здрав рад за спречавање појаве и ширења епидемије заразне болести (’’Сл. гласник РС’’, бр. 94/2020), као и Плана примене мера за спречавање појаве и ширења епидемије заразне болести у \_\_\_\_\_\_\_\_\_\_\_\_\_\_\_\_\_\_\_\_ (назив послодавца), \_\_\_\_\_\_\_\_\_\_\_\_\_\_\_\_\_\_\_\_\_\_ (адреса, град), донет дана, \_\_\_\_\_\_\_\_\_\_\_\_\_\_\_. године, под бројем \_\_\_\_\_\_\_, директор доноси следећу:

**ОДЛУКУ**

**О ЛИЦИМА ЗАДУЖЕНИМ ЗА НЕПОСРЕДНУ ПРИМЕНУ МЕРА ЛИЧНЕ ЗАШТИТЕ, СПРОВОЂЕЊЕ И КОНТРОЛУ СПРОВОЂЕЊА ПРЕВЕНТИВНИХ МЕРА И АКТИВНОСТИ НА СПРЕЧАВАЊУ ПОЈАВЕ И ШИРЕЊА ЕПИДЕМИЈЕ ЗАРАЗНЕ БОЛЕСТИ ЦОВИД – 19 У ПОСЛОВНОМ ПРОСТОРУ ПОСЛОДАВЦА у ул**. \_\_\_\_\_\_\_\_\_\_\_\_\_\_\_\_\_\_ (адреса, град)

Као лица задужена за непосредну примену мера личне заштите, спровођење и контролу спровођења превентивних мера и активности за спречавање појаве и ширења епидемије заразне болести ЦОВИД-19 именују се следећи запослени:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, запослен/а на радном месту \_\_\_\_\_\_\_\_\_\_\_\_\_\_\_\_\_ (навести радно место), службени број телефона \_\_\_\_\_\_\_\_\_\_\_\_\_\_ и

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ запослен/а на радном месту \_\_\_\_\_\_\_\_\_\_\_\_\_\_\_\_ (навести радно место, службени број телефона \_\_\_\_\_\_\_\_\_\_\_\_\_\_\_

Именована лица, свако у својој радној смени, дужна су да спроводе:

1. Контролу ношења заштитне маске, а што обухвата следеће активности:

• Сви који бораве у затвореном простору Послодавца су у обавези да носе заштитне маске (тако да маска прекрива уста, нос и браду) и то у свим затвореним радним и помоћним просторијама Послодавца, за све време боравка;

• У случају да било ко крши ову меру, Именована Лица имају сва овлашћења да истима забране улаз у пословни простор Послодавца, као и да их удаље из просторија Послодавца.

2. Контролу држања међусобног растојања:

• Држање минималног растојања од 2м између лица.

3. Контролу ограничења броја присутних лица у просторијама/простору Послодавца:

• Да ли је видно истакнуто упозорење са максимално дозвољеним бројем лица која могу боравити истовремено у просторији/простору?

• Контрола да број лица не пређе максимално дозвољени број лица у затвореној просторији;

4. Контролу одржавања личне хигијене, а што обухвата контролу испуњености следећих параметара:

• У просторијама Послодавца морају бити обезбеђене довољне количине сапуна, убруса, текуће воде и дезинфекционих средстава на бази алкохола за прање и дезинфекцију руку;

• Мора се вршити благовремено потраживање ових средстава од службе за набавку, како не би дошло до несташице наведених средстава;

• Сви запослени морају редовно и правилно да перу руке сапуном и водом у трајању од најмање 20 секунди;

• У просторијама Послодавца морају бити постављена средства за дензинфекцију руку, а сва лица су дужна да дезинфикују руке при усласку у просторије Послодавца;

• Дезобаријера мора бити постављена на улазу у просторије Послодавца, а на почетку радног времена натопљена са довољном количином дезинфекционог средства

• Сви који улазе у простор Послодавца, морају проћи кроз дезобаријеру и тиме дезинфиковати обућу;

5. Контролу одржавања радних и помоћних просторија, а што обухвата контролу испуњености следећих параметара:

• Да ли се спроводи појачана хигијена и дезинфекција радних и помоћних просторија и опреме за рад (као што су тоалети, кваке на вратима, рачунарска и друга опрема, кухињски прибор)?

• Да ли се редовно уклања отпад и смеће (канте за смеће обложене пластичном кесом) из просторија, тако да се могу испразнити без контакта са садржајем?

• Да ли се воде евиденције о дезинфекцији радних и помоћних просторија?

• Да ли се у току радног времена редовно проветрава радни простор, на местима где је то могуће?

• Да ли се пре напуштања радног места, радно место и средства за рад остављају у стању да не угрожавају друге запослене?

6. Контролу истакнутих упутстава, обавештења и ознака, а што обухвата контролу испуњености следећих параметара:

• Да ли су писана упутства, обавештења, ознаке и инструкције за безбедан и здрав рад у циљу заштите здравља запослених и клијената од епидемије заразне болести ЦОВИД – 19, уредно истакнута на видним местима?

Образложење

Мере личне заштите од инфекције подразумевају такво чињење или уздржавање од чињења које је усмерено на заштиту сопственог и туђег здравља и живота од заразне болести, а које нарочито подразумева обавезу коришћења личних заштитних средстава, нарочито заштитних маски, одређено понашање у затвореном и/или на отвореном простору и друге прописане мере личне заштите којим се спречава или сузбија ширење заразне болести.

Мере личне заштите од инфекције усмерене на заштиту сопственог и туђег здравља и живота од заразне болести, у време проглашене епидемије, дужна су да примењују сва лица, у складу са прописима.

\_\_\_\_\_\_\_\_\_\_\_\_\_\_\_\_\_\_\_\_\_

Име Презиме, директор